ΓΡΑΠΤΗ ΕΡΩΤΗΣΗ P-2065/02

υποβολή: Olivier Dupuis (NI) προς την Επιτροπή

(5 Ιουλίου 2002)

Θέμα: Απεργία πείνας της κ. Radhia Nasraoui

Από τις 26 Ιουνίου 2002, η δικηγόρος Radhia Nasraoui, άρχισε μία απεργία πείνας για να διαμαρτυρηθεί για τη σύλληψη και την καταδίκη του συζύγου της, κ. Hamma Hammami, εκπροσώπου Τύπου του Κομμουνιστικού Κόμματος Εργατών της Τυνησίας (PCOT) που είναι παράνομο, και διευθυντή της απαγορευμένης εφημερίδας AL BADIL. Ο κ. Hammami καταδικάστηκε σε τρία χρόνια και δύο μήνες φυλάκισης μετά από μία παρωδία δίκης και κρατείται από τις 2 Φεβρουαρίου 2002 στις φυλακές της Τυνησίας επειδή είναι μέλος του PCOT. Από τότε που συνελήφθη, ο κ. Hammamiπέστη κακομεταχειρίσεις και επανειλημμένες παραβιάσεις των δικαιωμάτων του, κρατείται σε απομονωμένο κελί στο τμήμα των καταδικασμένων σε θάνατο και έκανε απεργία πείνας για να μεταφερθεί σε άλλο τμήμα. Επίσης, δεν μπόρεσε να συναντήσει τους δικηγόρους του από τότε που συνελήφθη και η κ. Nasraoui, η σύζυγός του, δεν έχει το δικαίωμα να τον επισκεφθεί από τις 6 του περασμένου Απριλίου. Οι συνθήκεςπό τις οποίες διεξήχθησαν οι σπάνιες επισκέψεις της οικογένειάς του ήταν ιδιαίτερα αυστηρές: δύο σειρές κάγκελα τον χωρίζουν από τους δικούς του και η επίσκεψη γίνεται παρουσία πολλών φρουρών. Δεν μπόρεσε να δει την κόρη του Sarra που γεννήθηκε μετά τη φυλάκισή του και η οικογένειά του είναι θύμα εδώ και πολλά χρόνια συνεχών και βάναυσων παρενοχλήσεων εκ μέρους των αρχών: η κόρη του Radhiaπήρξε θύμα απόπειρας απαγωγής και η κόρη του Oussaima απειλήθηκε επανειλημμένως από αστυνομικούς της πολιτικής αστυνομίας. Η τελευταία του κόρη Sarra παρακολουθείται από αστυνομικούς ακόμη και στον παιδικό σταθμό! Επανειλημμένως το σπίτι της οικογένειας του κ. Hammamiπήρξε αντικείμενο διαρρήξεων και ερευνών από τα όργανα της τάξεως. Όλες οι καταγγελίες εκ μέρους της κ. Nasraoui για το θέμα αυτό παρέμειναν χωρίς συνέχεια. Με την πράξη της αυτή η κ. Nasraoui ζητεί την απελευθέρωση του συζύγου της και καταγγέλλει τα φυσικά και ηθικά βασανιστήρια στα οποία έχειποβληθεί ο σύζυγός της καθώς και τα ψυχολογικά βασανιστήρια με θύμα τα παιδιά της.

Ποιες πληροφορίες διαθέτει η Επιτροπή σχετικά με τις συνθήκες κράτησης του κ. Hammami; Ποιες είναι οι συγκεκριμένες πρωτοβουλίες που έχει λάβει η Επιτροπή, ή που προτίθεται να λάβει, για να αναγκάσει τις αρχές της Τυνησίας να σεβαστούν τα θεμελιώδη δικαιώματα του κ. Hammami, της οικογενείας του και όλων των πολιτικών κρατουμένων στην Τυνησία·

Τέλος, η Επιτροπή δεν θεωρεί ότι ενώπιον του πολλαπλασιασμού των σοβαρών παραβιάσεων των θεμελιωδών δικαιωμάτων από το καθεστώς του δικτάτορα Ben Ali, θα πρέπει η Επιτροπή να επαναλάβει τη σημασία που αποδίδει στις δημοκρατικές αρχές όπως αναφέρονται στο άρθρο 2 της συμφωνίας σύνδεσης με την Τυνησία καταγγέλλοντας χωρίς ουδεμία επιφύλαξη την δικτατορία στην Τυνησία·

Κοινή απάντησητου κ. Patten εξ ονόματος της Επιτροπήςστις γραπτές ερωτήσεις E-1845/02 και P-2065/02

(26 Ιουλίου 2002)

Η Επιτροπή είναι καλά ενημερωμένη από διάφορες πηγές για την περίπτωση της παραβίασης των ανθρωπίνων δικαιωμάτων στην Τυνησία και ιδιαίτερα για τις περιπτώσεις του Zouhair Yahyaoui και της Radhia Nashraoui. Τον Ιούλιο του 2002, η ΕΠιτροπή έθεσε με μεγάλη σαφήνεια το θέμα του σεβασμού των βασικών ανθρωπίνων δικαιωμάτων σε διάφορους τυνήσιουςπουργούς και ανώτερους κρατικούς λειτουργούς, μεταξύ των οποίων και στον Υφυπουργό Εξωτερικών κ. Youssef Mokaddem.

Η Επιτροπή προτίθεται, εντούτοις, να εξετάσει την ανάληψη και άλλων τρόπων δράσης από κοινού με τα κράτη μέλη.

Εκτός από τις περισσότερο παραδοσιακές διπλωματικές επαφές, η Επιτροπή έχει επιπλέον στη διάθεσή της το μέσον που αποτελεί η οικονομική συνεργασία με τις τυνησιακές αρχές που όλο και περισσότερο προσανατολίζονται προς την προαγωγή των ανθρωπίνων δικαιωμάτων, της δημοκρατίας και του κράτους δικαίου. Στην περίπτωση αυτή, έχει ιδιαίτερη σημασία και σημαντικές μακροχρόνιες επιπτώσεις ένα πρόγραμμα που ήδη καταρτίζεται και που στοχεύει στον εκσυγχρονισμό του δικαστικού τομέα στην Τυνησία.

Παράλληλα, η Τυνησία είναι μια από τις 29 χώρες στόχευσης στο πλαίσιο της Ευρωπαϊκής πρωτοβουλίας για τη δημοκρατία και τα ανθρώπινα δικαιώματα για την περίοδο 2002-2004. Μία από τις δύο κύριες προτεραιότητες που καθορίζονται για την Τυνησία είναι η ανεξαρτησία της δικαστικής εξουσίας και η πρόσβαση στη δικαιοσύνη [σχετική πρόσκληση γιαποβολή προτάσεων απευθυνόμενη σε ανεξάρτητες μη κυβερνητικές οργανώσεις (ΜΚΟ) θα δημοσιευτεί τον Σεπτέμβριο του 2002].

Τέλος, η προσεχής συνεδρίαση της επιτροπής σύνδεσης (που θα πραγματοποιηθεί στην Τύνιδα στις 24 Σεπτεμβρίου 2002) θα δώσει στην Επιτροπή την ευκαιρία συνέχισης του διαρκούς πολιτικού διαλόγου, συμπεριλαμβανομένων των ανθρωπίνων δικαιωμάτων και της δημοκρατίας, με την τυνησιακή κυβέρνηση.